A4-0249/97

Ψήφισμα σχετικά με την πρόταση διοργανικής συμφωνίας μεταξύ του Ευρωπαϊκού Κοινοβουλίου, του Συμβουλίου και της Ευρωπαϊκής Επιτροπής που αφορά διατάξεις για τη χρηματοδότηση της Κοινής Εξωτερικής Πολιτικής και της Πολιτικής Ασφαλείας

Το Ευρωπαϊκό Κοινοβούλιο,

- έχοντας υπόψη την πρόταση διοργανικής συμφωνίας μεταξύ του Ευρωπαϊκού Κοινοβουλίου, του Συμβουλίου και της Ευρωπαϊκής Επιτροπής που αφορά διατάξεις για τη χρηματοδότηση της Κοινής Εξωτερικής Πολιτικής και της Πολιτικής Ασφαλείας,

- έχοντας υπόψη τα αποτελέσματα της Διακυβερνητικής Διάσκεψης στις 19 Ιουνίου 1997,

- έχοντας υπόψη το άρθρο 85 του Κανονισμού του,

- έχοντας υπόψη την έκθεση της Επιτροπής Προϋπολογισμών, και τη γνωμοδότηση της Επιτροπής Θεσμικών Θεμάτων (A4-0249/97),

1. εγκρίνει τη συνημμένη διοργανική συμφωνία[semigr ]

2. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.

Διοργανική Συμφωνία μεταξύ του Ευρωπαϊκού Κοινοβουλίου, του Συμβουλίου

και της Ευρωπαϊκής Επιτροπής σχετικά με διατάξεις που αφορούν τη χρηματοδότηση

της Κοινής Εξωτερικής Πολιτικής και Πολιτικής ΑσφαλείαςΓενικές διατάξειςΑ. Οι επιχειρησιακές δαπάνες ΚΕΠΠΑ θα βαρύνουν τον προϋπολογισμό των Ευρωπαϊκών Κοινοτήτων, εκτός εάν το Συμβούλιο αποφασίσει διαφορετικά σύμφωνα με το άρθρο Ι.18 (σήμερα άρθρο Ι.11) της Συνθήκης.

Β. Οι δαπάνες ΚΕΠΠΑ θεωρούνται δαπάνες που δεν απορρέουν αναγκαστικά από τη Συνθήκη. Ωστόσο, οι ακόλουθες συγκεκριμένες λεπτομέρειες εκτέλεσης των εν λόγω δαπανών καθορίζονται δια του παρόντος με κοινή συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής.

Δημοσιονομικές ρυθμίσειςΓ. Βάσει του προσχεδίου προϋπολογισμού που συνέταξε η Επιτροπή, το Ευρωπαϊκό Κοινοβούλιο και το Συμβούλιο εξασφαλίζουν σε ετήσια βάση συμφωνία σχετικά με το ποσό των επιχειρησιακών δαπανών ΚΕΠΠΑ που βαρύνουν τον προϋπολογισμό των Κοινοτήτων και σχετικά με την κατανομή του ποσού αυτού μεταξύ των άρθρων του κεφαλαίου για τον προϋπολογισμό ΚΕΠΠΑ (για τα σχετικά άρθρα: βλ. προτάσεις στο σημείο Ζ).

Ελλείψει συμφωνίας, λαμβάνεται ως δεδομένο ότι το Ευρωπαϊκό Κοινοβούλιο και το Συμβούλιο θα συμφωνήσουν τουλάχιστον να εγγράψουν στον προϋπολογισμό της ΚΕΠΠΑ το ποσό που περιέχεται στον προηγούμενο προϋπολογισμό, εκτός εάν η Επιτροπή προτείνει να μειωθεί το ποσό αυτό.

Δ. Το συνολικό ποσό των επιχειρησιακών δαπανών ΚΕΠΠΑ εγγράφεται ολόκληρο σε ένα κεφάλαιο του προϋπολογισμού (ΚΕΠΠΑ), στα άρθρα του κεφαλαίου αυτού (όπως προτείνεται στο σημείο Ζ). Το ποσό αυτό καλύπτει τις πραγματικές προβλεπόμενες ανάγκες και ένα λογικό περιθώριο για απρόβλεπτες δράσεις. Δεν εγγράφονται κεφάλαια σε αποθεματικό. Κάθε άρθρο θα καλύπτει κοινές στρατηγικές ή κοινές δράσεις που έχουν ήδη εγκριθεί, μέτρα τα οποία έχουν προβλεφθεί αλλά δεν έχουν ακόμη εγκριθεί καθώς και όλες τις μελλοντικές - δηλ. απρόβλεπτες - δράσεις που θα εγκριθούν από το Συμβούλιο κατά τη διάρκεια του συγκεκριμένου οικονομικού έτους.

Ε. Σύμφωνα με τον δημοσιονομικό κανονισμό, η Επιτροπή, βάσει απόφασης του Συμβουλίου, θα έχει την εξουσία να προβαίνει αυτόνομα σε μεταφορές πιστώσεων μεταξύ άρθρων εντός ενός κεφαλαίου του προϋπολογισμού, συγκεκριμένα της χρηματοδότησης ΚΕΠΠΑ, και επομένως εξασφαλίζεται η ευελιξία που θεωρείται αναγκαία για την ταχεία εφαρμογή των δράσεων ΚΕΠΠΑ.

ΣΤ. Στην περίπτωση κατά την οποία το ποσό του προϋπολογισμού ΚΕΠΠΑ κατά τη διάρκεια του οικονομικού έτους είναι ανεπαρκές για την κάλυψη των αναγκαίων δαπανών, το Ευρωπαϊκό Κοινοβούλιο και το Συμβούλιο συμφωνούν να εξεύρουν λύση επειγόντως, προτάσει της Επιτροπής.

Ζ. Εντός του κεφαλαίου για τον προϋπολογισμό ΚΕΠΠΑ, τα άρθρα στα οποία εγγράφονται δράσεις ΚΕΠΠΑ, θα μπορούσαν να έχουν ως εξής:

- παρακολούθηση και διοργάνωση εκλογών/συμμετοχή σε διαδικασίες μετάβασης στη δημοκρατία

- απεσταλμένοι ΕΕ

- πρόληψη διενέξεων/διαδικασίες ειρήνευσης και ασφαλείας

- χρηματοδοτική αρωγή στις διαδικασίες αφοπλισμού

- συνεισφορές σε διεθνείς διασκέψεις

- επείγουσες δράσεις

Το Ευρωπαϊκό Κοινοβούλιο, το Συμβούλιο και η Επιτροπή συμφωνούν ότι το ποσό για δράσεις που εγγράφονται στο άρθρο που αναφέρεται στην έκτη περίπτωση, δεν μπορεί να υπερβαίνει το 20% του συνολικού ποσού του κεφαλαίου για τον προϋπολογισμό ΚΕΠΠΑ.

Διαδικασία συνεννόησης ad hocΗ. Δημιουργείται μια ad hoc διαδικασία συνεννόησης προκειμένου να επιτευχθεί συμφωνία μεταξύ των δύο σκελών της αρμόδιας για τον προϋπολογισμό αρχής όσον αφορά το ως άνω ποσό των δαπανών ΚΕΠΠΑ και την κατανομή του ποσού αυτού στα άρθρα του κεφαλαίου για τον προϋπολογισμό ΚΕΠΠΑ.

Θ. Η διαδικασία αυτή εφαρμόζεται αιτήσει του Ευρωπαϊκού Κοινοβουλίου ή του Συμβουλίου, ειδικότερα εάν το ένα από τα θεσμικά αυτά όργανα προτίθεται να παρεκκλίνει από το προσχέδιο προϋπολογισμού της Επιτροπής.

Ι. Η ad hoc διαδικασία συνεννόησης πρέπει να έχει ολοκληρωθεί πριν από την ημερομηνία που ορίζει το Συμβούιλο για την κατάρτιση του σχεδίου προϋπολογισμού του.

ΙΑ. Κάθε σκέλος της αρμόδιας για τον προϋπολογισμό αρχής λαμβάνει οιαδήποτε μέτρα απαιτούνται προκειμένου να εξασφαλισθεί ότι τα αποτελέσματα που θα επιτευχθούν με την ad hoc διαδικασία συνεννόησης θα τηρηθούν καθ' όλη τη διαδικασία του προϋπολογισμού.

Διαβούλευση με το Ευρωπαϊκό Κοινοβούλιο και ενημέρωσή τουΙΒ. Σε ετήσια βάση, η Προεδρία του Συμβουλίου ζητεί τη γνώμη του Ευρωπαϊκού Κοινοβουλίου σχετικά με έγγραφο που καταρτίζει το Συμβούλιο για τα κύρια θέματα και τις βασικές επιλογές της ΚΕΠΠΑ, συμπεριλαμβανομένων των δημοσιονομικών επιπτώσεων στον προϋπολογισμό των Κοινοτήτων. Επιπλέον, η Προεδρία ενημερώνει τακτικά το Ευρωπαϊκό Κοινοβούλιο σχετικά με την εξέλιξη και την εφαρμογή των δράσεων ΚΕΠΠΑ.

ΙΓ. Το Συμβούλιο, κάθε φορά που λαμβάνει απόφαση στον τομέα της ΚΕΠΠΑ η οποία συνεπάγεται δαπάνες, αμέσως και για κάθε περίπτωση κοινοποιεί στο Ευρωπαϊκό Κοινοβούλιο μία εκτίμηση των προβλεπομένων εξόδων («fiche financiθre»), ειδικότερα όσον αφορά το χρονικό πλαίσιο, το απασχολούμενο προσωπικό, τη χρήση χώρων και άλλων έργων υποδομής, τα μέσα μεταφοράς, τις ανάγκες κατάρτισης και τις ρυθμίσεις ασφαλείας.

ΙΔ. Η Επιτροπή ενημερώνει την αρμόδια για τον προϋπολογισμό αρχή σχετικά με την εκτέλεση των δράσεων ΚΕΠΠΑ και των δημοσιονομικών προβλέψεων για την εναπομένουσα περίοδο του έτους σε τριμηνιαία βάση.